Selle nädala uudistes:
Palvevastus.
Vene vägede poolt vangi võetud kristlikud töötajad vabastati.
Mõned püsivad siiski vangistuses.
Taiwan saab tähelepanu, kui Hiina agressioon kasvab.
Sel saareriigil paikneb ka väike kristlik kogukond.
Tutvustame teile üht kirikut ja selle rajanud misjonäre.
Tõustes tuhast.
Islami terroristide poolt hävitatud kirik tõuseb taas ellu.
Kohtume meeskonnaga, kes tegi selle võimalikuks.
KRISTLIKU MAAILMA UUDISED
Tere tulemast saatesse "Kristliku maailma uudised".
Olen Wendy Griffith.
Alustame palvevastusega.
Eelmisel nädalal palusime vaatajatel
palvetada Orphan's Promise töötajate pärast,
kes langesid Ukrainas, Berdjanskis Vene vägede kätte.
Meieni jõudnud teadete kohaselt
on praeguseks vabastatud kümnest vangistatust kaheksa.
Palun palvetage edasi kahe pärast, kes on veel venelaste vangistuses.
Teised vajavad ka palvet, kuna kogesid peksmisi ja piinamist.
Üks on haiglas, kuna sai südameataki.
Mõned head uudised, kuid kanname neid edasi palves.
Orphan's Promise avas keskuse Poolas.
CBNi organisatsioonide Operation Blessing ja multika "Superraamat"
aidatakse Ukraina põgenikke nende kannatustes ja traumas.
Lucille Talusan raporteerib Varssavist,
et asjad hakkasid kokku tulema aastaid enne Ukraina sõja puhkemist.
Ukrainlannast ema Oksana Horbunova
näitas CBN Newsile videot hävingust, kui sõitis Irpini ja Butšasse -
Venemaa pommitatud linnadesse.
Neil retkedel toob ta toitu
ja hädavajalikke vahendeid sõjatsoonis lõksu jäänud elanikele,
ühtlasi transpordib ta naisi, lapsi ja eakaid Poola.
Oksana rääkis Vene sõdurite barbaarsusest elanike vastu.
Nägin kaht ema, kes ei saanud lahkuda,
kuna tütart vägistati tema ees ja kaks tütart olid surnud.
Tean lapsi, kes nägid, kuidas nende emasid ja vanaemasid
vägistati nende ees ja nad ei suuda trauma tõttu rääkida.
Kaks mu kristlasest sõpra aitasid inimestel
evakueeruda Kiievi lähistel asuvast külast ja nad tapeti.
Ta naisel ei ole siiani julgust pilte vaadata.
Nende jalgadesse tulistati,
käed murti, pussitati kõhtu ning lasti neli lasku pähe.
Sõda tähendab, et kaks armeed lähevad teineteisega vastakuti.
Raske on nimetada seda sõda tõeliseks sõjaks,
kuna näib, et see on enamuses kurjus inimkonna vastu.
Oksana sõnul on tohutu vajadus aidata sõjaohvritel taastuda traumast.
Seepärast tema, kiriku partnerid ja teised humanitaarorganisatsioonid
on rõõmsad, et CBNi Orphan's Promise on nüüd Poolas.
Täna on ajalooline päev,
kuna minu taga avatakse siin esimene Orphan's Promise keskus.
See on väga ajakohane,
kuna siin on miljoneid Ukraina pagulasi,
eeskätt emasid ja lapsi.
Nad saavad Orphan's Promise kaudu kogu vajaliku abi.
Usun, et Jumal kasutab kõiki olusid, et tõmmata inimesi enda juurde.
Ta kasutab praegusel ajal meid,
et tõmmata kõiki, kes ei tunne Teda, kes on kaotanud kõik.
Nad leiavad ainsa,
mida nad selles elus vajavad, milleks on suhe Jeesuse Kristusega.
Orphan's Promise töötab
selles treeningkeskuses organisatsiooniga Hand of Help.
Selles on näha ka Jumala kätt,
kuna Hand of Help direktor Misha Babian ja ta naine
töötasid Orphan's Promise'ga Berdjanskis, Ukrainas,
kus Terry Meeuwsen adopteeris kolm õde.
Viis aastat tagasi kolis Misha
Jumala juhtimisel perega Poola, teadmata isegi, miks.
Jumal pani mu südamesse teadmise, et CBNi ja Orphan's Promise vahel
kujuneb ühine töö, kuid me ei teadnud, milline.
Möödunud viie aastaga
kujundasime head suhted kohalike kogudustega.
Kui sõda puhkes, hakkasime pagulasi aitama.
Läbi selle partnerluse puudutab Jumal Ukraina rahva südant.
Selles keskuses õpivad nad, kuidas Jumalat usaldada.
Nüüd mõistame, miks Jumal meid siia kutsus.
Orphan's Promise organiseeris
lastelaagreid ukrainlaste lastele ja teismelistele.
Nad mängisid mänge, tegid käsitööd
ja õppisid Jeesusest läbi multika "Superraamat".
Üks ema küsis: "Mida sa mu lastega tegid?
Nad olid sel nädalal lõpuks õnnelikud.
Kuulsin neid taas naermas."
Lucille Talusan, CBN Newsile, Varssavist.
Tänan, Lucille.
Teateid Aasiast,
kus Hiina on tihendanud sõjalist tegevust Taiwani ümber
ning viis seal läbi mitmepäevaseid õppuseid nii õhus kui veel,
tulistades ballistilisi rakette sihtpunktidesse riigi lähistel,
millest üks maandus kõigest 20 km kaugusele Taiwani rannikust.
See kõik sai alguse, kui USA spiiker Nancy Pelosi külastas Taiwani.
USA välisminister Blinken
nimetas Hiina tegevust "märkimisväärseks eskalatsiooniks".
Hiina reageeris üle ja kasutas spiiker Pelosi visiiti ettekäändena suurendada
provokatiivset sõjalist tegevust Taiwani väinas ja selle ümber.
Spiiker Pelosi tõotas, et USA seisab Taiwaniga Hiina agressiooni vastu.
Olles teine ametnik pärast presidenti
on Pelosi 25 a jooksul kõrgeim Taiwani visiteerinud USA valitsusjuht.
Taiwan on enamuses budistlik,
kuid saarel on ka väike kristlik kogukond.
Gary Lane tutvustab meil kirikut, mille rajas USA misjonäripere,
kes koges Jumala kutset nende puhkusereisil Taiwani.
Kuuleme lähemalt.
Yangtze järve lähistel paikneb unikaalse kultuuri ja rahvaga saareriik.
Impeeriumi aarded ja traditsioonid teevad Taiwanist turistide meka.
Selle põhiusundid on budism ja taoism.
Paljud kahekümne aastased usuvad, et need jumalad saavad
anda neile sisemise rahu ning garanteerida edu tööl ja kodus.
Enamik, kes külastavad templit, otsivad head õnne ja edu.
Taiwani templid on täis maagilisust,
huviäratavat disaini ja traditsionaalseid sümboolikat.
Saare kirdeosas on raske leida kirikut, kuna kristlus on seal pea olematu.
Taiwani 23 miljonist inimesest on 6% kristlasi,
üle 28% on budistid ja alla 3% on religioonivabad.
Need ameeriklastest kristlased on liikvel.
Nende missiooniks on tutvustada Taiwani elanikele Kristust.
Richard Roberts ja ta naine Jesse kolisid USAst Taiwani.
Nende esimesel visiidil 2004. a
avastasid nad inimesi, kes ei olnud Jeesusest kuulnudki.
Neil puudub piisav informatsioon Kristusest,
et Ta on Päästja ja saab ka neid päästa.
Pärast edasist uurimist
tegid nad suure otsuse: rajada Jeesuse nimel kogudusi.
Otsustasime jagada evangeeliumi
kodudes, koolides, raamatukogudes, pargis või mis tahes muus kohas.
Kuulutame evangeeliumi ja laseme neil näha meis Kristust.
Robertsid tutvusid kohalikega ja rääkisid neile Jeesusest.
Ta ka ameeriklastest kristlaste meeskond
reisis ühest paigast teise, et värvata rohkem abilisi.
Nad võivad õpetada inglise keelt, jagada evangeeliumi,
rääkida oma usust ja luua kohalike laste ja teismelistega sõprussuhteid.
Loodame, et kui sõprus luuakse,
tuuakse ka sõbrad kirikusse, mida me samal ajal rajame.
Richardi tütar on põnevil, et saab teenida Jeesust Taiwanis.
Olin nii õnnelik ja tänulik vanematele,
et nad kolisid meiega siia, et meist saaksid misjonärid,
kuna tundsin, et pean ärkama iga päev
ja rääkima kõigest, mida Jumal teeb me elus.
Taiwani noored saavad kogemuse kirikust.
Paljude jaoks kuulub Jeesus vaid Lääne kultuuri.
Mõned ameeriklased lahkusid kodust, et aidata neid misjonis.
See toimus Lõuna-Georgias.
Tundsin, et Jumal kutsub mind Aasiasse.
Mulle nii meeldib siin.
Armastan seda kultuuri ja rahvast.
Lisa ja ta meeskond mängib sageli mänge ja jagab toitu lastega.
Lastel on alati tore aeg.
Aja jooksul võttis kirik endale suuremad eesmärgid.
Nad värbasid tudengeid kolledžitest ja ülikoolidest.
Ameerika tudengid said inspireeritud Robertsite loost.
Nad usuvad, et Jumal pani nad teenistuse erilisel eesmärgil.
Jumal andis mulle unenäo, kus sõidan rattaga Taiwanis.
Tulin seega Taiwani, kuna mõtlesin, et oleks rumal seda mitte teha.
Personal mõistab, et tegemist on olulise hetkega,
et Taiwani rahvas kuuleks Kristusest.
Evangeelium on siin äärmiselt oluline, kuna rahvas on Temast eemal.
Nad võivad teha head, arvates, et saavad siis taevasse
aga kui neil pole Jeesust ja nad ei tunnista,
et Ta on nende Päästja, ei tee see neile väge head.
Seepärast on valus vaadata, kuidas inimesed püüavad teha head,
arvates, et saavad seeläbi taevasse, kuid tegelikkuses pole see nii.
Miski ei saa asendada
nende usku Issandasse ja pühendumist teenistusele.
Roberts ja ta meeskond usub, et peale raske töö ja pühendumise
muudab pikas perspektiivis palve miljonite elu Taiwanis.
Gary Lane, CBN Newsile.
Tänan, Gary.
Järgmiseks Lähis-Idast.
Kogudus, mis tõuseb taas.
Kohtume kristlastega,
kes aitasid pärast Süüria kodusõda ehitada rusuhunnikust kiriku.
Apostel Pauluse kiri efeslastele on kui Piibli üks mõjukaim raamat.
Selles on kirjas, kes oleme Kristuses
ja kuidas elada kaasaja maailmas võidukalt.
CBN esitleb Pat Robertsoni audioõpetust "Jumala sõjavarustus".
Õpetus aitab sul mõista sinu suhet Jumalaga
ja annab juhiseid suhtes abikaasa, laste, kolleegide ja kaaskristlastega.
Saa julgustatud, kui Pat loeb ette Piibli kirja efeslastele.
Palvetan, et Jumal õnnistaks sind, kui kuulad Tema Sõna
ning tunneksid üha enam Ta armastust, väge ja plaani su elus.
Hakka CBNi partneriks.
Lisainfo ekraanil.
Toitumine,
treening, vajalikud õlid,
kaalukaotus ja palju muud.
Tervislik eluviis Lorie Johnsoniga.
Räägi, mis selles on.
Ühine CBNi tervisereporteri Lorie Johnsoniga,
et saada terviseekspertidelt kõige aktuaalseimaid nõuandeid.
See on tähelepanuväärne!
Uuri, mida on sinul vaja, et elada tervislikumalt.
Lisainfo ekraanil.
Olen Efrem Graham saatest "Studio 5".
Avasta minuga muusika-, spordi-, tele- ja filmimaailma.
Ryan Coogler oli režissöör.
Teadsin, et sellest tuleb midagi erilist.
Kohtume artistidega meelelahutuses
ja uurime popkultuuri ning usu vahelist seost.
Küsisin pastorilt, kas peaksin olema jutlustaja.
"Ei, sul on juba kantsel."
Lisainfo: www.cbn.com
Tere tulemast tagasi.
USA tappis Al-Qaeda tippjuhi,
kes oli Osama bin Ladeni asetäitja 911 katastroofis.
President Biden teatas kõnes Ayman Al-Zawahiri surmast
ning andis lubaduse teistele vaenlastele.
Olenemata, kui kaua selleks läheb või kus te end peidate,
kui te olete ohuks me rahvale, leiab USA teid ja võtab teid maha.
USA kasutas Zawahiri tapmiseks kaht Hellfire raketti,
kui ta astus Kabuli varjupaiga rõdule.
Presidendi sõnul ei olnud tsiviilohvreid.
Ta kiitis ka USA luuret,
mis otsis üles ja kinnitas terrorijuhi asukoha.
Al-Zawahiri ja Osama bin Laden planeerisid 911 rünnakuid.
Ta kohalolu Kabulis kõrgklassi naabruskonnas tekitab küsimusi,
kuna Taliban lubas, et ei varja Al-Qaeda liikmeid,
vastavalt USA seatud tingimustele Afganistanist taandumisel.
2019. a võitis USA koalitsioon ISISe terrorirühmituse,
mis valitses osaliselt Iraagis ja Süürias.
Selle 5-aastase valitsusajal
sihtis sõjaline rühm usuvähemusi, sh mitmeid kristlasi.
ISISe hävitatud kirik Põhja-Süürias tõusis kui tuhast üles.
Chuch Holton toob meieni loo.
Enne Süüria kümneaastast kodusõda
elas Raqqas tuhandeid armeenia ja süüria kristlasi
ning paljud käisid kahes linna peamises kristlikus kirikus.
Kui ISIS hõivas Raqqa ja nimetas linna enda pealinnaks,
sunniti enamik usklikke põgenema.
Paigale jäänud seisid silmitsi jõhkrustega
nagu pea maha võtmine, ristilöömine ja seksorjus.
Süüria Demokraatlikud Jõud, keda toetas USA,
võitsid lõpuks ISISe 2017. a ja avasid linna humanitaarabile.
Kui Vabad Birma väelased
sisenesid esmakordselt Raqqasse, oli linn rusudes.
Endisest neljakümnele märtrile pühendatud armeenlaste kirikust
oli alles vaid rusud.
4. veebruar 2018. a Raqqas.
Näete ühe allesjäänud Raqqa kiriku varemeid.
Palume, et see tõuseks taas.
Tänan, et palvetate.
Jumal vastas neile palvetele ja nüüd seisab seal uus ehitis.
Ameerika pastor Tae Pae aitas selles kaasa.
Olen David Eubanksi sõber.
Ta ütles, et läheb Iraaki ja Süüriasse.
Küsisin, kas tal on vajadusi.
Ta ütles, et üks peamine oli kiriku ehitamine Süürias.
See haaras mu südame ja tahtsin selles osaleda.
Tae kogudus kogus kiriku taastamiseks 60 000 dollarit.
Sel aastal sai Tae tulla Süüriasse, et näha selle taaspühendamist.
Enne kui ISIS hõivas Raqqa 2014. a, käis selles kirikus ligi 150 peret.
Hetkel on Raqqas hinnanguliselt alles vaid 12 kristlast.
Kirik taastati Vaba Birma väelaste ja annetajate abiga.
Täna on väga eriline päev, kuna pühendame selle kiriku Jumalale
ja loodame, et Ta saadab kirikusse rohkem usklikke.
Issand olgu sulle armuline.
Jumal pööraku oma pale Sinu poole
ning andku sulle ülevoolavalt rahu, rõõmu ja armastust.
Pärast mitut aastat saame taas olla armeenlased.
Tundub nagu oleksin uus kristlane.
Kiitus Jumalale!
Nüüd on meil koht, kus ülistada ja teha ristimärk.
See on väljak, kuhu tuli ISISe tank.
Olete kindlasti näinud telest,
kuidas tankiga keereldi ümber oma telje.
See on linna keskpunkt.
Sellele skulptuurile minust paremal riputati päid.
Mitte kaua aega tagasi.
Rahvas on õnnelik, et ISIS on läinud.
Siiski on linnas terroriüksused, kes esitavad ähvardusi.
Samal õhtul lõhkes autopomm mõni kvartal kirikust.
Sellest hoolimata on elanikud optimistlikud.
Meid on Raqqas vähe,
kuid see on suur ime, et oleme taas koos.
Meid on küll kaksteist, kuid oleme tugevad.
Oleme üksteisel olemas ja alustame otsast peale.
Vaba Birma väelased aitavad edaspidigi Põhja-Süüria elanikke,
näidates Jeesuse armastust, jagades toitu ja mängides lastega.
Jumala armastus..
..on sügav ja lai.
Kõik külas on õnnelikud, et tulite siia,
kuna tegite lapsed rõõmsaks ja toetate neid vaimulikult.
Väelased annavad toimuva eest au Jumalale.
Selline oli kirik enne ja nüüd on see selline.
Suur aitäh õed ja vennad Kristuses
nii Ameerikas kui üle maailma, kes palvetasid, et see sünniks.
Tänan teid!
Vaadake, mis juhtus ja mida Jumal tegi.
Põhja-Süüriast, Chuck Holton, CBN Newsile.
Mida Jumal tegi.
Tänan väga, Chuck.
Informatsioonisõjad.
Kuuleme, kuidas abordipooldajad kasutavad hirmutaktikat,
et rahvas ei hääletaks abordi piiramise poolt.
Organisatsiooni Orphan's Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Aafrikas on üks vana õpetussõna armastuse kohta:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphan's Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame muuta maailma.
Ühe lapse, ühe pere ja ühe kogukonna haaval.
Kas ühineksid meiega?
Tänan, et vaatate.
Aktuaalsed uudised.
Eksklusiivsed lood ja saated.
Usaldusväärsed uudised.
Toome teieni maailmas toimuva ja räägime, mille eest palvetada.
Tõel on kaal.
Lisainfo ekraanil.
Põlvkonnalt põlvkonnale edastame oma teadmisi, väärtuseid ja tugevusi.
Uues audioõpetuses "Jumala sõjavarustus"
loeb Pat Robertson Piibli kirja efeslastele.
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Avasta Jumala riigi teadmised, väärtused ja tugevus,
et edastada seda järgmisele põlvkonnale.
Suur löök elupooldajate liikumisele Kansases.
Hääletajad lükkasid tagasi seaduseelnõu muudatuse,
millega ei anna põhiseadus õigust abordiks.
Mõlemad abordidebati pooled
kulutasid valimiskampaaniatele miljoneid dollareid.
Tulemus tõstatab murepunkte,
et Kansasest võib saada "riigi abordipealinn".
Me ei ole 2018. aastast saanud Ülemkohtu sammu tõttu
võtta Kansases vastu aborti pooldavat seadust.
Me seadusandjal puudub võimekus
määrata ka kõige põhilisemaid regulatsioone.
Kui Ülemkohus pööras ümber Roe vs Wade kohtuotsuse,
kogunesid abordimeelsed naised Kansasesse,
kuna naaberosariigid nagu Missouri ja Oklahoma keelustasid selle.
Elupooldavad rühmad süüdistavad abordipooldajaid
hirmutamistaktika ja valeteabe kasutamises.
Üheks valeväiteks on et naistel, kel on rasedusel komplikatsioone,
ei anta ravi, mida on vaja, et nende elu päästa.
Meditsiinireporter Lorie Johnson teatel
annavad elupooldajad tagasilöögi.
Kansas hääletas aborti seadustamise poolt.
Siiski võis seda teha,
kuna langesid üldlevinud, kuid ebatõese hirmutuse ohvriks.
Abordipooldajad Kansases
ja mujal teatavad vääralt, et osariikides, kus aborti piiratakse,
ei lase arstid ema elu päästmiseks lõpetada rasedust.
Kõikjal levis valeinformatsioon,
et naised, kel on rasedus katkenud, on tekkinud emakaväline rasedus
või on tekkinud muud terviseprobleemid,
on mingil viisil riski all, mis ei olnud tõsi.
Emakaväline rasedus on kõige sagedamini valeinformatsiooni põhjus.
Emakaväline rasedus on haruldane seisund,
kus loode hakkab arenema emakast väljas.
Emakavälises raseduses ei jä laps ellu
ja kui seda ei ravita, võib see põhjustada ka ema surma.
Kahjuks on ameeriklased aborditööstuse poolt sütitatud.
Arstid eitavad tõsiasja, mida nimetatakse hirmutavaks.
Tegemist on valekõnega.
Iga abordipiiranguid sätestanud osariik
on kinnitanud ka erandi tingimusele, kus ema elu satub ohtu,
eeskätt eelmainitud emakavälisele rasedusele.
See tähendab, et vajadusel lõpetavad arstid raseduse
isegi abordipiirangutega osariikides.
Antud juhtum ei ole aga nii tavapärane kui arvatakse.
Pea kunagi ei ole vaja otseselt viia naise päästmiseks läbi abort.
Peale emakavälise raseduse
on veel kaks teist peamist meditsiinilist seisu,
kui arstid USAs võivad legaalselt eraldada sündimata lapse selle emast
nagu näiteks ohtlikult kõrge vererõhk ehk preeklampsia
või kui veekott lõhkeb enneaegselt.
Me ei tee seda, et tahtlikult last tappa
vaid et päästa ema elu, sest kui me selles staadiumis
ei eralda last ja ema, sureb nii ema kui laps.
Kui eraldame nad teineteisest, on emal tõenäosus jääda ellu.
See on aga väga erinev vaba tahte alusel tehtud abordist.
Valikulise abordi eesmärgiks on tuua esile surnud laps.
Hea uudis on, et tänu kaasaja meditsiinile,
kui rasedus on kestnud vähemalt viis kuud,
võib laps jääda ellu ka väljaspool emakat,
mistõttu ei peaks rasedad naised pelgama otsida arstiabi.
Olen tänulik, et saan selgitada
teise poole edastatud tohutut valeinformatsiooni, hirmutaktikat.
Häbi neile, et hirmutavad naisi, kes vajavad abi.
Arstid võivad siiani lõpetada rasedusi, et päästa ema
ja seda ka osariikides, kus aborti piiratakse,
kuid seda ei teatata laialdaselt meedias.
Leian, et meedial on ligi 1973. Aastast
olnud abordi küsimuses seda pooldav eelarvamus.
Teatatakse, et naised surevad.
Keegi sureb ka abordil.
Meedia järelevalveüksused toovad selles välja mustri.
Vägivald elupooldajate keskustele,
seda propageerivate rühmade kontorite vastu,
vandalism katoliku kirikutes.
Selliseid lugusid ei soovi nad miskipärast teha.
Siiski räägitakse, kuidas naised surevad
ja samal ajal abordipooldajad viskavad Molotovi kokteile kontoritele.
Ebamääraselt on ka toetatud
protestijate koondumist elupooldavate Ülemkohtu kohtunike kodude ees.
Kui abordidebatid jätkuvad, on üks kindel.
Arstidel on luba lõpetada rasedus, et lõpetada ema elu
ja seda isegi osariikides, kus abort on piiratud,
hoolimata esitatud valeteabe kampaaniast.
Lorie Johnson, CBN Newsile.
Otse Washingtonist..
Tere tulemast saatesse "Faith Nation".
Kompromissitud lood, intervjuud ja analüüsid vanemajakirjanikelt.
David Brody, John Jessup, Jenna Browder, Eric Philips.
Toovad teieni olulised poliituudised.
Regulatsioonid energiatööstuses
käivitavad riigi majanduses dramaatilise ahelreaktsiooni.
Usaldusväärsed uudised.
Oleme pühendunud, et kaitsta kõige nõrgemaid ja haavatavamaid.
Lisainfo ekraanil.
Apostel Pauluse kiri efeslastele on kui Piibli üks mõjukaim raamat.
Selles on kirjas, kes oleme Kristuses
ja kuidas elada kaasaja maailmas võidukalt.
CBN esitleb Pat Robertsoni audioõpetust "Jumala sõjavarustus".
Õpetus aitab sul mõista sinu suhet Jumalaga
ja annab juhiseid suhtes abikaasa, laste, kolleegide ja kaaskristlastega.
Saa julgustatud, kui Pat loeb ette Piibli kirja efeslastele.
Palvetan, et Jumal õnnistaks sind, kui kuulad Tema Sõna
ning tunneksid üha enam Ta armastust, väge ja plaani su elus.
Hakka CBNi partneriks.
Lisainfo ekraanil.
Ajal, kui maailm jälgib kõrvalt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
et saada piibellik vaade maailma kujundavatest sündmustest.
Kõik, mis saab alguse Iisraelist, laieneb mujale.
Saade "Jerusalem Dateline"
Lisainfo ekraanil.
Lõpetuseks.
Võimas kiituslaul, mis kõlas Kapitooliumil.
Hope to the Hill teenistuse tegevdirektor Nathan Kistler
täitis hiljuti Kapitooliumi saali Issanda palvega.
Sinu päralt on kuningriik ja vägi ja au..
Rahvas kogunes Kistleri juurde, kui ta laulis.
Mõned salvestasid hetke, teised palvetasid temaga.
Teenistus Hope to the Hills julgustab ja teenib poliitikuid
ning pakub palvet neile, kes kannavad juhtimise koormat.
Piibelgi julgustab meid palvetama oma juhtide eest,
et meie käsi võiks käia hästi.
Tänan, et vaatasite.
Kohtumiseni järgmisel korral ja Jumal õnnistagu teid.
Tõlge: Mailis Lepp